歸中反應

歸中反應，係氧化還原反應嘅其中一類，指嘅係反應物裏面含有同一元素唔同氧化數嘅物質，反應之後出氧化數一樣嘅產物。例如一個反應入面，A嘅氧化數原本係0同-2，但反應過後，A嘅氧化數變番-1。同佢相反嘅係歧化反應。

例子 
高溫之下，二氧化碳同碳元素反應，出一氧化碳。喺煉鐵用嘅鼓風爐入面就發生咗本反應，所以煉鐵時真正還原氧化鐵嘅鐵離子嘅物質，就係一氧化碳。

CO2 + C -> 2 CO

硫化氫同二氧化硫嘅反應：

2 H2S + SO2 -> 3S +2 H2O

化學反應